Komisijos reglamentas (EB) Nr. 2170/2003
2003 m. gruodžio 12 d.
pataisantis Reglamentą (EB) Nr. 701/2003, nustatantį išsamias Tarybos reglamento (EB) Nr. 2286/2002 dėl Afrikos, Karibų ir Ramiojo vandenyno valstybių (AKR valstybių) kilmės kai kurių rūšių paukštienos ir kiaušinių produktų importui skirtų priemonių taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo [1], ypač į jo 3 straipsnį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo [2], ypač į jo 3 straipsnį,
atsižvelgdama į 2002 m. gruodžio 10 d. Tarybos reglamentą (EB) Nr. 2286/2002 dėl priemonių, taikomų žemės ūkio produktams ir prekėms, pagamintoms perdirbus žemės ūkio produktus, kilusius iš Afrikos, Karibų baseino ir Ramiojo vandenyno valstybių (AKR šalių), ir panaikinantis Reglamentą (EB) Nr. 1706/98 [3], ypač į jo 5 straipsnį,
kadangi:
(1) Komisijos reglamento (EB) Nr. 701/2003 [4] I priede ir 2 straipsnyje, o tekstuose prancūzų ir graikų kalbomis - 1 straipsnio antrojoje pastraipoje, buvo rasta klaida. Todėl turi būti padaryti būtini pataisymai.
(2) Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 701/2003 pataisomas taip:
1. 2 straipsnio įvadinis sakinys pakeičiamas taip:
"I priede nurodyta metinė tarifinė kvota paskirstoma taip:";
2. To reglamento I priedas pakeičiamas šio reglamento priedu.
2 straipsnis
Taikoma tik redakcijai prancūzų kalba.
3 straipsnis
Taikoma tik redakcijai graikų kalba.
4 straipsnis
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 12 d.